שיחת ויקיפדיה:מקורות עבריים באינטרנט

message: עבר מהמזנון
מפעם לפעם אני נדהם עד כמה האינטרנט העברי ריק. "ריק?", אתם שואלים בוודאי בתדהמה, "עם כל הפורומים, הבלוגים, אתרי החדשות, אתרי המסחר ומה לא? עם 697,000 מופעים בגוגל לנינט לבדה?" כן, ריק. נסו לחפש מידע על אדם שירד מעל במת ההיסטוריה לפני עשר שנים ויותר. במקרים רבים תופתעו לגלות שמידע ממשי עליו יש רק בוויקיפדיה העברית, וכשבה אין מידע, יש בעיה. ניסיתי להרחיב מעט את הערך יוסף נבו, אבל באינטרנט לא מצאתי עליו דבר, מלבד דף קטן ששימש כנראה מקור לערך בוויקיפדיה. לפני ימים אחדים ניסיתי לחפש מידע אודות האלוף משה פלד, ולא מצאתי דבר. כמו שאמרתי - ריק. תחזקנה ידי הוויקיפדים, המנסים להשלים את החסר, ערך אחר ערך. דוד שי 22:02, 29 באוקטובר 2007 (IST)
replies: text: אכן האינטרנט דל אבל יש בהרצליה מוסד שנקרא "בית ראשונים מוזיאון לתולדות הרצליה" ולפי אתר של עירית הרצליה ניתן להתקשר 09-9504270 לבקש מידע כתוב ולבסס עליו ערכים על ראשי העיריה: נשמע כמו פרויקט שתלמידי תיכון יכולים לעשות אם מורה יסכים להמיר עבודות "העתק והדבק" במשהו קצת יותר משמעותי. כמו שיש פרויקטים עם מוסדות אקדמים אולי ניתן ליזום פרויקטים עם בתי ספר תיכון.יורם שורק 22:43, 29 באוקטובר 2007 (IST)

text: האמת היא שהתופעה הזו היא גם בעייה בוויקיפדיה. כך, למשל, יש לנו ערך לתפארת על קריסטינה פרננדס דה קירשנר אבל איה ראול אלפונסין? מה שהיה לפני עשר שנים בטלוויזיה, בקולנוע, בתרבות, וגם בהיסטוריה, סובל מחוסרים רציניים. קילגור טראוט*הצטרפו למיזם המדינות* 22:09, 29 באוקטובר 2007 (IST)
replies: text: :שלא לדבר על חסן בק, שאיננו יודעים עליו פרטים בסיסיים ביותר כמו מוצא, תאריכי לידה ומוות, נסיבות המוות, מצב משפחתי וכו', שלא לדבר על מה הוא עשה בחיים מלבד השנתיים שעברו עליו ביפו. אביעד המקורי • שיחה • בואו להתפעל 22:20, 29 באוקטובר 2007 (IST)
replies: text: :: חסן בק לא דוגמה. תמרה כמדומני עשתה שם עבודה יפה, ולא נראה לי שיש מישהו בעולם (כולל משפחת בק) שיודע יותר. אבל מקרה קירשנר / אלפונסין הוא נורא מעצבן. למה יש לנו ערך על קריסטינה? כי ראו אותה היום בטלוויזיה! למה אין לנו ערך על אלפונסין? כי כבר עשרים שנה לא ראו אותו בטלוויזיה. למה יש לנו תשע מאות ושבעים ערכים על אבודים / נמלטים / נפילים? כי רואים את זה היום בטלוויזיה. איפה הערך על קוג'אק? אין. כי כבר כמה שנים הוא לא בטלוויזיה. למרות שסידרה חביבה זו העניקה לצ'קלקה המהבהבת הזו כינוי שתפס עד היום. וכן הלאה. קילגור טראוט*הצטרפו למיזם המדינות* 23:05, 29 באוקטובר 2007 (IST)
זה דרכו של עולם - ויקיפדיה רק משקפת את התרבות.דוד א. 09:57, 30 באוקטובר 2007 (IST)

text: זה לא כל הסיפור, ויקיפדיה משקפת גם את המשאבים הזמינים. ויש כאן אבסורד מסוים, ככל שמידע הוא נגיש יותר באינטרנט, גדל הסיכוי למצוא עליו ערך מפורט בויקיפדיה. שימוש במשאבים חיצוניים לאינטרנט או במשאבים אינטרנטים עם נגישות נמוכה הוא סוג של מצווה לאלו המבקשים להשתמש במקום הזה להפצת ידע. יוספוס • שיחה 13:15, 30 באוקטובר 2007 (IST)
replies: text: :אפשר לתת תמריץ לשימוש במשאבים כאלה בתחרויות כתיבה וכדומה.  דב ט. 15:49, 30 באוקטובר 2007 (IST)
replies: text: ::אני מסכים אני חושב שצריך להיות בונוס על מחקר מקורי (במובן החיובי של המושג). כנ"ל בקשר למומלצים נינצ'ה - שיחה - בואו לקרוא ולערוך! 18:22, 30 באוקטובר 2007 (IST)

text: ::כאתגר חיפשתי את הערך משה פלד ומצאתי כאן. המסקנה המתבקשת מתוצאות החיפוש הוא ליצור רשימה של מאגרי מידע שלא מלא מוזכרים בגוגל. ולחפש בהם בצורה ידנית או באמצעות חיפוש אישי בגוגל. חיפוש זה מאפשר לבצע חיפוש במאגרים אלקטרוניים לפי רשימה אישית ומתואמת לצרכים.

text: ::למרות האמור לעיל אנסה למצוא מאגר מידע נוסף שבו יופיע משה פלד (אלוף) יעקב בוסקילה 13:22, 31 באוקטובר 2007 (IST)
replies: text: :::זהו אינו משה פלד המבוקש. בברכה, אבינעם 14:10, 31 באוקטובר 2007 (IST)
הרשו לי לצרף כמה דברים לדיון החשוב הזה בקצרה: דוד שי צודק מאד! הרשת העברית דלה ריקה ועלובה. לצרכי עבודתי אני נזקק לפעמים לאינפו כזו או אחרת ואין, פשוט אין. יש המון קשקשת מיותרת: בלוגים מטופשים, מודעות מסחריות ללא סוף, ואין מקורות אמינים ורציניים לאינפו. לא כך המצב באשר לאתרי התוכן: יש כמה מעולים, אפלטון למשל, אימגו למשל, ואחרים. וכמובן הארכיון הנפלא של עיתון הארץ. ראו למשל כתבותיו של אורי דרומי. לדעתי המצב נובע, בין השאר, מכניסה מאוחרת מאד של העברית לרשת. איחור של כעשר שנים! לויקיפדיה העברית יש כאן תפקיד מכריע, הרבה יותר חשוב, לדוגמה, מאשר לאנגלית. כיון שהרשת האנגלית שופעת אינפו, ממקורות רבים! המצב היה עשוי להתהפך לטובה, ברגע אחד, אילו כותבי הערכים לויקיפדיה היו מתוגמלים כספית. אלא שאז... לא היתה זו הויקיפדיה. Alosha38 18:49, 31 באוקטובר 2007 (IST)

text: ::התוצאות הטובות ביותר לחיפוש מקורות אינטרנטיים נמצאו באתר כאן לאחר חיפוש של הערך "מוסה פלד" משם ניתן ללמוד שמשה פלד (אלוף) שימש כמנכל רפאל (רשות לפיתוח אמצאי לחימה), יו"ר עמותת "יד השריון " בלטרון . אם זאת קורות חיים מסודרים ומפורטים לא נמצאו. יעקב בוסקילה 22:19, 31 באוקטובר 2007 (IST)

text: :: הדבר גם נובע מכך שפרוייקטים של ידע אחרים כמו מט"ח ואתר דעת, לא מתוקצבים או מתוקצבים בצורה מצחיקה על ידי הממשלה, ושמקורות ידע רציניים שמתוקצבים במיליארדים כמו האוניברסיטאות והמכללות, מעדיפות להחזיק את הידע שצברו קרוב לחזה, ולא מסכימות לשתף בו את הציבור. לדוגמה פרוייקט השו"ת שמומן על ידי תורמים וסבסוד ממשלתי תוך שימוש בסטודנטים שעבדו לשם תואר או בשכר סימלי, היה צריך להיות פתוח (באופן מלא או חלקי) לקהל הרחב, ששילם עליו כבר לא מעט, ועדיין מסבסד אותו מבלי ידיעתו, אבל הידע שבו נמכר בכסף מלא. מעבר לכך ישנו ידע רב שסתם מתבזבז והיה יכול להיות מועלה לאינטרנט בקצת מאמץ, כמו למשל התוכן של האנציקלופדיה העברית, מפני שההוצאה לאור כבר לא יכולה להרוויח ממנו כסף. נראה גם ששום גוף ממשלתי לא נתן את הדעת כיצד ניתן להעשיר את הידע העברי באינטרנט, למשל לכפות בזיכיון של גופי תקשורת ישראלים כמו חברות טלביזיה ורדיו, מפעילי סלולר וספקי אינטרנט, החדרה של תכנים עבריים לאינטרנט, דבר שלפעמים קל ופשוט יותר מהפקת סדרת מקור רצינית. מדינות רבות משקיעות בהפצת התרבות שלהם, וגם מדינת ישראל צריכה ויכולה לעשות זאת. --אפי ב. • שיחה • 22:52, 31 באוקטובר 2007 (IST)
replies: text: :::אני מסכים עם גישתו של אפי ב., אך יש לי שתי הערות:

text: :::* למיטב ידיעתי, הבעלות על האנציקלופדיה העברית היא בידי הוצאת שוקן, וזו טורחת על יצירת מהדורה שנייה, כך שהיא כנראה מצפה לראות כסף מהפרויקט.

text: :::* עד שפרויקט השו"ת ייפתח באופן חופשי, אספר לכם שניתן לרכוש את הדיסק "אוצרות ישראל", שמכיל את ספרי היסוד של פרויקט השו"ת, במחיר של 250 שקל. לא אגיד שזה כסף קטן, אבל בהחלט תמורה מלאה לכסף למי שטקסטים אלה יקרים ללבו (אל תראו בכך פרסומת - אין לי אינטרס כספי כלשהו בשיווקו של דיסק זה). דוד שי 23:32, 31 באוקטובר 2007 (IST)
replies: text: :::: עוד סיפור בעניין. סיפר לי פרופסור אחד שביקש לשים את מאמריו באינטרנט לכל דכפין וביקש שהאוניברסיטה תקצה לו שטח באתר שלה. והאוניברסיטה אמרה טוב ויפה, אבל רק לסטודנטים שלנו. משום מה לאקדמיה או לחלקים ממנה, אין שום הכרת תודה למשלם המיסים הישראלי, כאילו שזה מובן מאליו שהוא צריך לתמוך בה, והיא לא מרגישה שהיא צריכה להחזיר לו קצת. הרבה פרופסורים מתרעמים בכך שתקציב המדינה להשכלה הגבוהה יורד, והשאלה אם גם להם, אין יד ורגל בדבר. המדינה היתה יכולה להתנות את הקצבתה הכספית כלפי האוניברסיטאות, בכך שיפרסמו באינטרנט עבודות שונות של סטודנטים ואולי אף עבודות לתואר שני ודוקטורטים (או תקצירים שלהם). היא גם הייתה יכולה להתנות את התקציבים לישיבות בכך שבמסגרת הלימוד גם יקלידו שם טקסטים של ספרות קודש יהודית מזמן הגאונים ועד היום ויעלו אותו לאינטרנט (על רוב החומר אין זכויות יוצרים). כך התלמידים ילמדו תורה והעולם יועשר בטקסטים האלו. --אפי ב. • שיחה • 00:50, 1 בנובמבר 2007 (IST)
replies: text: :::::בואו נסתכל על חצי הכוס המלאה. יש אתר שסרק 13000 ספרים ועשה להם גם OCR. הבעייה היא שהוא רצוף שגיאות. יש בו גם כתבי עת שמשמשים אותי הרבה כאן באתר ואפשר להשתמש בו רבות. יש את אתר דעת, יש את הפרוייקט של אוניברסיטת חיפה (שעוד לא הצלחתי להפעיל), אפשר לקרוא עיתונים ישנים בספרייה הלאומית - , יש את מכון ממרא שנותן בחינם את רוב מה שהאוצרות נותנים בכסף ויש עוד ועוד. מה שאנחנו צריכים לעשות כאן זה למפתח את המידע העצום הזה אל הערכים שלנו. כשיגיעו המשתמשים אל האתרים בגלל הויקיפדיה, יעלו עוד פרוייקטים לרשת. יעקב 01:13, 1 בנובמבר 2007 (IST)
לחיזוק הדברים שנכתבו כאן, ולהבלטת חשיבותה של הויקיפדיה, כמכלול חי ומתעדכן תדיר, אני מביא כאן ציטט קצרצר, ממאמרה של אריאנה מלמד, לזכרה של שולמית הראבן, המאמר נדפס באתר Ynet, בנובמבר 2003: "בישראל אין אנציקלופדיה ספרותית מעודכנת. כדי לדייק בסדר הפרסומים הנכון, ביקשתי הבוקר ממשפחתה..." וגו'. כלומר לא עמד לרשותה של העיתונאית באותו הרגע, 2003, שום כלי אמין ומעודכן לצורך המספד שלה על הראבן ז'ל. וזה היה מצב בלתי נסבל! אני מאד מקווה שכעת, בתום 2007, המצב קצת שונה.  Alosha38 06:48, 1 בנובמבר 2007 (IST)

text: קיים לקסיקון הספרות העברית החדשה  דב ט. 14:24, 1 בנובמבר 2007 (IST)
replies: text: :ויש גם את קטלוג רמב"י, אינדקס מקיף מאוד של אלפי מאמרים שהתפרסמו במשך עשרות שנים בכל נושא שקשור - ישירות ולפעמים די בעקיפין - ביהדות ובארץ ישראל. מומלץ לכל מי שרוצה לדעת מאיפה להתחיל. ‏Harel‏ • שיחה 07:57, 2 בנובמבר 2007 (IST)
replies: text: :: בעקבות השיחה, הוספתי דף ובו קישורים למקורות עבריים שונים ויקיפדיה:מקורות עבריים באינטרנט, כולם מוזמנים להוסיף קישורים לאתרים שיש בהם מידע עברי. --אפי ב. • שיחה • 22:50, 3 בנובמבר 2007 (IST)
replies: text: ::: נראה לי שזו כפילות עם ויקיפדיה:קישורים שימושיים. דולב • שיחה 23:15, 3 בנובמבר 2007 (IST)
=== אם האינטרנט כל כך ריק ===
תמלאו אותו. למה קיימת ויקיפדיה? המתעתק • שיחה 22:55, 31 באוקטובר 2007 (IST)
thread_title: על ריקנות האינטרנט העברי

message: תמלאו אותו. למה קיימת ויקיפדיה? המתעתק • שיחה 22:55, 31 באוקטובר 2007 (IST)
thread_title:  אם האינטרנט כל כך ריק